b'\n_START_ARTICLE_\nSortskjorter\n_START_PARAGRAPH_\nSortskjorter (p\xc3\xa5 italiensk camicie nere, forkortet CC.NN., i flertal, camicia nera i ental) var kaldenavn for Benito Mussolinis v\xc3\xa6bnede, uniformerede\xc2\xa0grupper som deltog i marchen mod Rom, fascistenes statskup i Italien i efter\xc3\xa5ret 1922, og som i 1923 blev samlet i Den frivillige milits for national sikkerhed\xc2\xa0(Milizia Volontaria per la Sicurezza Nazionale, MVSN). MSVN var fascistpartiet Partito Nazionale Fascistas paramilit\xc3\xa6re milits som is\xc3\xa6r udf\xc3\xb8rte politiopgaver og i 1924 blev indlemmet i landets v\xc3\xa6bnede styrker. Der k\xc3\xa6mpede milit\xc3\xa6re enheder af \xc2\xa0"sortskjorter" b\xc3\xa5de \xc2\xa0den anden italiensk-abessinske krig, den spanske borgerkrig\xc2\xa0og 2. verdenskrig._NEWLINE_Tilnavnet skyldes militsens \xc2\xa0sorte uniformskjorter, en farve fascistene havde l\xc3\xa5nt fra Arditi\xc2\xa0specialstyrkerne,\xc2\xa0som blev oprettet af den italienske h\xc3\xa6r\xc2\xa0i 1917. Arditi ("de modige") blev ogs\xc3\xa5 kaldt Fiamme Nere ("sorte flammer") efter de sorte kravem\xc3\xa6rker p\xc3\xa5 uniformerne. Disse soldater bar desuden sorte bl\xc3\xb8de\xc2\xa0fezer med dusk og et m\xc3\xa6rke som forestilede et kranium med en dolk i munden. Den sorte farve\xc2\xa0blev desuden brugt i de italienske fascisters flag, som ellers var dekoreret med fasces, en \xc3\xb8kse i et knippe pinde.'